Zadeva T‑169/08 RENV

Dimosia Epicheirisi Ilektrismou AE (DEI)

proti

Evropski komisiji

„Konkurenca – Zloraba prevladujočega položaja – Grški trg dobave lignita in grški grosistični trg z električno energijo – Odločba, s katero je bila ugotovljena kršitev člena 86(1) ES v povezavi s členom 82 ES – Podelitev ali ohranitev pravic javnemu podjetju za izkoriščanje javnih nahajališč lignita – Razmejitev zadevnih trgov – Obstoj neenakih možnosti – Obveznost obrazložitve – Legitimno pričakovanje – Zloraba pooblastil – Sorazmernost“

Povzetek – Sodba Splošnega sodišča (prvi senat) z dne 15. decembra 2016

Konkurenca – Javna podjetja in podjetja, ki so jim države članice odobrile posebne ali izključne pravice – Prevladujoči položaj – Neenake možnosti med gospodarskimi subjekti zaradi državnega ukrepa – Nedopustnost per se državnega ukrepa

Preden je mogoče presoditi, ali ima podjetje prevladujoči položaj v smislu člena 82 ES, je treba razmejiti upoštevni trg tako z vidika zadevnega proizvoda ali storitve kot z geografskega vidika. Ta razmejitev se opravi zaradi opredelitve območja, na katerem je treba presojati, ali lahko podjetje v precejšni meri ravna neodvisno od svojih konkurentov, strank in potrošnikov. Da bi se razmejilo upoštevni trg zaradi uporabe člena 82 ES, je treba možnosti konkurence presojati v okviru trga vseh proizvodov ali storitev, ki lahko glede na svoje značilnosti zadovoljijo stalne potrebe in so v omejenem obsegu zamenljivi z drugimi proizvodi ali storitvami, pri čemer je treba te možnosti konkurence presojati tudi glede na konkurenčne pogoje ter strukturo ponudbe in povpraševanja. Kot je zlasti razvidno iz točke 7 Obvestila Komisije o opredelitvi upoštevnega trga za namene konkurenčnega prava Skupnosti, proizvodni trg obsega vse tiste proizvode ali storitve, ki jih potrošniki smatrajo za nadomestljive glede na lastnosti teh proizvodov oziroma storitev, njihove cene in namen uporabe. (Glej točki 60, 61.)

Za uporabo člena 82 ES je mogoče zadevni geografski trg opredeliti kot ozemlje, na katerem so vsi gospodarski subjekti v podobnem konkurenčnem položaju glede zadevnih proizvodov ali storitev. S tega vidika ni nujno, da so objektivni konkurenčni pogoji med subjekti popolnoma homogeni. Zadostuje, da so podobni ali dovolj homogeni. Poleg tega je lahko tak trg omejen na eno samo državo članico. Komisija je lahko tako pri preučitvi, ali je imelo podjetje prevladujoči položaj na trgu dobave lignita v Grčiji, upravičeno geografsko razmejila trg tako, da zajema trg lignita, proizvedenega v Grčiji, saj navedeno podjetje ni uspelo dokazati, da pomeni uvoz lignita iz nekaterih sosednjih območij Grčije, ki je namenjen (Glej točki 62, 94.)

Sistem neizkrivljene konkurence je lahko zagotovljen le, če so različnim gospodarskim subjektom zagotovljene enake možnosti. Če so neenake možnosti gospodarskih subjektov, in torej izkrivljena konkurenca, posledica državnega ukrepa, tak ukrep krši člen 86(1) ES v povezavi s členom 82 ES. Da bi se ugotovilo, da taka kršitev člena 86(1) ES v povezavi s členom 82 ES obstaja, Komisija ni zavezana dokazati vpliva te kršitve na interese potrošnikov. (Glej točki 114, 214.)

Glej besedilo odločbe. (Glej točko 195.)

Glej besedilo odločbe. (Glej točko 200.)

Glej besedilo odločbe. (Glej točki 222, 223.)

Glej besedilo odločbe. (Glej točko 231.)

Glej besedilo odločbe. (Glej točko 233.)